title: José María Ramos Loscertales
text: José María Ramos Loscertales, naixito de Logronyo en 1890 y muerto en Salamanca en 1956, estió un historiador d'Aragón.
  
  Estudió en o Centro de Estudios Históricos con Eduardo de Hinojosa y Naveros, y entre os suyos condisciplos bi yeran Claudio Sánchez-Albornoz u Galo Sánchez.
  
  Estió catedratico d'Historia d'Espanya en a Universidat de Salamanca, y treballó en os campos d'a Historia Antiga y d'a Historia d'o Dreito, prencipalment d'o Dreito aragonés. Estió tamién rector d'a Universidat de Salamanca, encara que dimitió en 1931 en plegar a Segunda Republica Espanyola, estando sustituito por Miguel de Unamuno.
  
  En 1924 establió, con Claudio Sánchez-Albornoz y Galo Sánchez, a revista Anuario de Historia del Derecho Espanyol.
  
  Obras 
   Los Fueros de Sobrarbe. Buenos Aires, 1947.
   Fuero de Jaca. Barcelona, 1927.
   Textos para el estudio del derecho aragonés en la Edad Media. Recopilación de Fueros de Aragón. Madrid, 1925.
   El derecho de los Francos de Logroño en 1095, Berceo 2, 1947.
  
  Se veiga tamién 
  Rectors d'a Universidat de Salamanca.
  
  Vinclos externos 
    Dentrata en a GEA (Gran Enciclopedia Aragonesa).
  
  Historiadors d'Aragón
  Muertos en Salamanca
  Naixius de Logronyo
  Rectors d'a Universidat de Salamanca
  1890 (naixencias)
  1956 (muertes)